



CrisiTotal2010™, arriba ei desastre 


A mitjans de 2010 confluiran tot un seguit de crisis (crisi energèti¬ 
ca, crisi alimentària, crisi financera, crisi ecològica, i finalment, 
crisi sistèmica) que conduiran inevitablement al col·lapse del siste¬ 
ma capitalista i posterior esfondrament de la civilització Occiden¬ 
tal. Les diverses crisis es reatroalimentaran creant un feedback posi¬ 
tiu que farà que les crisis creixin exponencialment donant lloc a la 
CrisiTotal 20 io m . Tan bon punt haguem sobrepassat el pic de pro¬ 
ducció mundial de gas i petroli, a mesura que s'eixampli l'esquerda 
entre l'oferta i la demanda d'energia, la vida serà cada cop més pre¬ 
cària per capes cada cop més extenses de la població. Fer-se amb les 
necessitats bàsiques, fins llavors una trivialitat, esdevindrà la prin¬ 
cipal preocupació de la població. Amb el declivi de combustibles 
fòssils barats la superpoblació humana mundial es veurà abocada a 
reduir-se dràsticament durant ei curt termini d’una generació. 

La CrisiTotal20iü™ farà que qualsevol mala experiència anterior 
sembli ridícula. 

O tanmateix podria ser que finalment no passi res i que tot segueixi 
igual: la gent seguirà aïllada en les seves cel·les en forma de pisos 
relacionant-se virtualment, sortint únicament per treballar í con¬ 
sumir feliçment, i les ciutats seguiran creixent com a paràsits 
consumint/destruint tots els recursos/formes de vida de la terra. 



*Quan entris al teu supermercat 
habitual, s’hagin esgotat totes les 
existències, i no hi hagi cap vaga de 
transportistes anunciada als diaris.,, 
podràs començar a preocupar-te, 
la CrisiTotal 2 oao™ haurà arribat. 


















































































































































CRISI 


Quan el món s’acaba, la gent surt dels seus aparta¬ 
ments i coneix per primera vegada als seus veïns; com¬ 
parteixen menjar, històries, es fan companyia. Ningú ha 
d’anar a treballar; ningú se’n recorda de mirar-se al mi¬ 
rall o el correu electrònic abans de sortir de casa. Gent 
que abans ni es coneixia ara s’abraça, plorant i rient. 
Les convencions socials s’esvaeixen, la gent confessa els 
seus secrets i ho perdona tot, les estrelles es tornen a 
veure sobre les ciutats i nou mesos més tard, una nova 
generació ha nascut. 

És cert, l’índex de natalitat augmenta immediatament 
després dels desastres, al mateix temps que l’índex de 
mortalitat decreix. La gent normalment no mor de ve¬ 
lla—això vol dir que no mor d’avorriment—durant una 
catàstrofe. Per molt precària que sigui la vida, val la 
pena mantenir-se viu per viure-la; en realitat, mai havia 
sigut tan interessant. La urgència de l’emergència és la 
sal (la motivació) que el constant estrès de baixa inten¬ 
sitat de la vida quotidiana mai ens podria oferir. 

Però què passa amb la gent que mor en els desastres? 
És cert que hi ha gent que perd la vida en onades de 
calor, inundacions i atemptats terroristes; també mor 
en accidents de cotxe, accidents laborals, sobredosis de 
drogues, atacs de cor i càncers de pulmó—i, sobretot 
i més que mai, sola i oblidada a la seva pròpia casa. El 
que és curiós és que, com a societat, ens terroritzen els 
desastres tot i que la vida quotidiana és estadísticament 
molt més perillosa per a nosaltres; i que, al mateix temps 
que els temem, els trobem fascinants. Per arribar al fons 
de l’assumpte, hem de reexaminar ambdós desastres i el 
seu suposat oposat, la normalitat, i esbrinar realment 
quin és quin. Podríem començar observant els desastres 
des de la perspectiva dissident, a través dels ulls prohi¬ 
bits d’aquella part secreta de cadascú de nosaltres que 
anhela els desastres. 


Desastre com a Interrupció 

És un secret públic: els desastres són excitants. En les 
nostres vides “normals”, ens acomodem als límits del 
que sembla ser el món, i aquesta acomodació esdevé la 
nostra presó. Els desastres trastoquen i qüestionen tota 
la nostra vida; el món sencer sembla dir-nos que tot és 
possible, i ens trobem a nosaltres mateixes foragitades 
de les nostres presons, tremolant davant les ruïnes. En 
aquestes noves condicions, podem convertir-nos en 
herois, ser testimonis de miracles i patir tragèdies més 
que indignitats; ens trobem totalment compromeses, 
donem les gràcies a tothom i per tot el que tenim, in¬ 
clòs per allò que hem perdut. El perill i l’angoixa no 
sempre arriben sense ser covidades; intercanviar les 
avorrides velles pors i frustracions per unes altres de 
noves i absorbents, pot ser un autèntic alleujament. En 
el despertar del desastre, tot té pes i significat—les llà¬ 
grimes i les rialles vénen fàcilment, i ningú està segur 
del que passarà a continuació. Més tard, molta gent tro¬ 
ba difícil reajustar-se, resignar-se altre vegada al que ja 
coneixen. 

Els desastres aporten la igualtat que la llei promet 
però mai aconsegueix fer realitat. Quan arriba el de¬ 
sastre, un noi en cadira de rodes no és menys que un 
executiu: l’un al costat de l’altre miren com el foc creix 
davant seu. Immigrants i marginats socials poden ele¬ 
var-se a posicions de prestigi i populars—en realitat, 
aquesta podria ser la única gent preparada per a la situ¬ 
ació: quan l’És s’evapora, la gent que ho ha invertit tot 
en l’És, passen a dependre d’aquells que s’han passat la 
vida considerant el Podria Ser. Habilitats que sembla¬ 
ven irrellevants—combatre la policia antiavalot, o so¬ 
breviure en els boscos—de sobte esdevenen essencials 
per a tothom. 

Els desastres fan que els fets socials que composen la 
realitat esdevinguin negociables; una abrupta llibertat 
pren el lloc al ventall d’opcions habituals. 


TOTAL 

Excursionistes perduts que aprenen a fer foc, mares 
que aixequen automòbils de sobre els seus fills, dòcils 
passatgers d’avió que fan canibalisme i són aplaudits 
per això. Quan les escoles romanen tancades i les car¬ 
reteres són impracticables, quan tot ha volat pels aires, 
ningú es troba a mercè de la rutina per més temps, atro¬ 
fiant la covardia i la inèrcia: en aquest nou paisatge tras¬ 
tornat, l’autodeterminació completa és inevitable. Les 
catàstrofes a vegades són descrites com a experiències 
d’alliberament total. No és casualitat que la salvació a la 
qual es fa referència en tantes tradicions religioses arri¬ 
bi a través d’una fase de terrible destrucció: el reialme 
del cel arriba a través del fum. 

Que la noció de tal apocalipsi—ja sigui com a guer¬ 
ra nuclear, judici final, o revolució total—estigui tan 
extesa en la nostra civilització suggereix una popular 
fascinació. La nostra preocupació pel perill i la tragè¬ 
dia implica un anhel pel risc i la incertesa. Què faries 
si sabessis que només et queden 24 hores de vida? Des dels 
nostres cubicles tan sols podem albirar la llibertat total 
en un context d’imminent destrucció. 

Aquí, en el món de les estructures, la seguretat i la 
rutina, tan sols coneixem els desastres de lluny, com a 
espectacles: en les notícies dels mitjans de comunicació, 
pel·lícules o rumors. Aquestes representacions servei¬ 
xen a uns propòsits determinats, sobretot a la intimi¬ 
dació: ens mantenen intimidats, agraïts per la protecció 
dels nostres nobles líders. El desastre que veiem a través 
d’aquestes pantalles, com el salvatgisme més enllà de les 
muralles de la civilització, és un malson on la vida és 
curta, bruta i lletja. Aquestes representacions també 
compleixen un rol econòmic: treuen rèdit econòmic 
de la immensa popularitat de l’apocalipsi—cada cop és 
més habitual viure la vida indirectament a través de pel- 
lícules d’acció i videojocs. En el procés, ens ensenyen la 
important lliçó de que els moments de veritat que anhe¬ 
lem secretament són distants, inaccessibles, i que potser 
tan sols són de ficció; res amb el que puguem participar- 
hi o, pel tema que ens ocupa, precipitar. És a dir: aquests 
nobles líders, simplement ens estan protegint o s’estan 
protegint a ells mateixos? 

A on encaixen els nostres líders en l’anatomia de la ca¬ 
lamitat? Transportats amb avions privats per adreçar-se 
a les víctimes (ehem, i a les càmeres), parlen com si ha¬ 
guessin patit les tragèdies ells mateixos, però ells no són 
els que pateixen quan alguna cosa va malament. Aquells 
que estudien els desastres ens diuen que els desastres 
poden incrementar les oportunitats d’explotació, però 
també redueixen les motivacions per fer-ho, o almenys 
entre la gent que experimenta els desastres; així doncs, 
l’única explotació en condicions de desastre és perpe¬ 
trada per forasters, gent que treu profit de la situació 
per desplomar als supervivents. Els nostres líders són 
els que treuen profit dels desastres—més concretament, 
del terror que provoquen; en depenen per mantenir el 
seu poder. Els desastres funcionen per ells—especial¬ 
ment si no els experimentem mai nosaltres mateixes, i 
tan sols els veiem per televisió, en els diaris, en els nos¬ 
tres malsons. En realitat, aquests líders són els que ens 
estan posant en perill—són les seves polítiques que ens 
provoquen càncer i tornen als terroristes suïcides con¬ 
tra nosaltres. 

Però ens estan protegint? Abans, els abocaments de 
petroli i els accidents de cotxe eren considerats autèn¬ 
tics desastres; avui en dia, són pràcticament caracterís¬ 
tiques estàndards de la nostra societat que ja es tenen en 
compte per avançat. No són anomalies, sinó rutines. Per 
altra banda, les interrupcions reals on el sistema es col- 
lapsa com ara les apagades elèctriques o les amenaces 
de bomba, són descrites com a desastres, encara que no 
hi mori ningú. Les temem religiosament, però aquells 
que han viscut tals interrupcions saben que no son tan 
dramàtiques com les pinten. 

La principal característica dels desastres tal i com els 
coneixem és que trenquen amb l’status quo. No és la 
destructivitat que caracteritza als desastres: els escorxa¬ 
dors, els suïcidis, i els danys col·laterals del nostre siste¬ 
ma econòmic prenen més vides que totes les 



catàstrofes juntes, mentre que molts desastres acaben 
sense una sola mort. Si les víctimes de tots els desastres 
es comptessin de la mateixa manera que les morts que 
genera la “vida normal”, els desastres es veurien molt 
segurs, de la mateixa manera que el nombre de morts i 
injustícies perpetrades per gent que obeeix a les auto¬ 
ritats sobrepassa amb escreix aquelles perpetrades pels 
que desobeeixen les lleis. Tot i així, hi ha qui viu els 
desastres amb horror mentre que admira les virtuts de 
la guerra: aquesta gent tem la vida sense regles però se 
senten com a casa en el seu oposat d’ordre. La guerra, és 
especialment un ritual molt segur—protegeix l’status 
quo, la màxima normalitat. No és casualitat que el de¬ 
sastre de l’n de setembre fos precedit immediatament 
per una sèrie de guerres—la calamitat de les quals ha 
sigut definitivament la més sanguinària. 

Així doncs, només els covards temen els desastres—és 
a dir, totes tenim una part covarda a dins nostre que 
voldria mantenir-ho tot familiar, sigui al preu que sigui, 
encara que sigui a costa de vides. Aquesta és la por a allò 
desconegut en la seva forma més pura: projecta caos, 
destrucció i mort a tot allò que no ens resulti ordinari. 
Així podem concloure que aquells que més temen allò 
desconegut, viuen en un món de terror. Precisament, és 
la gent més terroritzada que té més por de marxar del 
seu territori. La gent lliure, la gent sense por, preparada 
per viure les inclemències del dia a dia, dóna la benvin¬ 
guda a nous horitzons, i fins i tot als desastres. 


El Desastre com a 
condició permanent 

Espera un moment—com pot ser possible que els 
desastres siguin la màxima expressió de l’aventura, la 
comunitat i la vida mateixa? Això vol dir que si volem 
viure autènticament, ens hem de passar la vida cercant 
desastres, perseguint els pocs moments d’agitació que el 
destí ens ofereix, anhelant els fugaços moments de des¬ 
trucció i renaixement mentre mantenim la nostra vida 
rutinària? Val la pena això? La dona cansada de les des¬ 
peses del cotxe i el matrimoni anhela tornados i tifons, 
o tan sols es troba desesperada buscant alguna manera 
d’escapar de la seva realitat? 

Potser no caldria anar tan lluny—potser els desastres 
no són tan extraordinaris al capdavall, excepte els de¬ 
sastres reals, el pitjor desastre és el que vivim a diari: la 
buidor de les nostres agendes plenes, la trivialitat que 
ens trivialitza, la maquinària que funciona amb rius de 
sang. Això explicaria perquè ens sentim tan lliures sem¬ 
pre que alguna cosa, qualsevol cosa, per més horrorosa 
o perillosa que sigui, interromp tot això. 

Potser l’excitació i la immediatesa que esclata en els 
desastres son simples indicacions d’un retorn al nos¬ 
tre estat natural. Si aquest és el cas, llavors no són els 
desastres per se que són alliberadors—és més aviat una 
qüestió de perspectiva: un “desastre” que trenca amb 
les nostres opressions és experimentat com un moment 


d’alliberament, mentre que la “vida normal” és realment 
un Desastre disfressat. 

De fet, la majoria dels desastres que patim provenen 
d’aquest Desastre invisible. La destrucció de l’amazònia 
i la capa d’ozó, holocausts perpetrats amb armes biolò¬ 
giques i bombes intel·ligents, inclòs epidèmies globals 
com ara les vaques boges, l’anorèxia, la bulímia, la de¬ 
pressió—tot això no seria possible sense el poder cen¬ 
tralitzat estatal i corporatiu, i la feina sense significat 
de bilions de persones. Viure amb allò desconegut al 
nostre davant i al nostre voltant, lluitar únicament con¬ 
tra els “desastres naturals” amb els quals s’enfrontaven 
els nostres ancestres, seria pràcticament idíl·lic després 
de tot això. 

Podríem combatre el Desastre amb desastre? Si pa¬ 
réssim d’alimentar les seves flames amb la nostra dura 
feina i la nostra atenció, si paréssim de pagar tribut, el 
Desastre segur que es col·lapsaria i es destruiria d’una 
vegada per totes. Si aquest status quo és el Desastre de¬ 
finitiu, si és realment desordre i tragèdia normalitzada 
com a sistema, cap desastre amb minúscula podria ser 
pitjor. Interromp el desastre! 

Alguns de nosaltres ja ho estem practicant. No vivim 
en el Desastre, sinó en els seus marges—si, en un estat 
de desastres continus ple de dificultats, però res com¬ 
parat amb la misèria de la vida en l’autèntica zona de 
Desastre. No hem d’esperar que arribi la catàstrofe per 
gaudir dels seus beneficis—podem sembrar el desastre 
sempre que vulguem. I som el desastre. 

El Desastre es cuida de tot. És a dir: el Desastre ho 
arruïna tot, deixant-ho tot intacte. 

Contemplem desastres des de dins el Desastre, el 
seu suposat oposat. Des d’aquí dins, semblen aterra- 
dors—tot ho sembla. Pensant amb els desastres, sempre 
els veiem davant nostre, en el futur. Però en realitat, el 
Desastre ens envolta, una desolació que vivim dia rera 
dia—enlloc del futur incert, és aquest horror, el més 
banal i familiar, que no podem concebre i no podem 
afrontar. La garantia de que, excepte si hi ha una catàs¬ 
trofe, tot seguirà igual, totes les injustícies i humiliaci¬ 
ons incloses—què podria ser més terrible que això? 

El Desastre és que no hi ha desastre. Només un au¬ 
tèntic desastre podria salvar-nos del Desastre, que és 
l’ autèntic desastre. 

Al capdavall, és únicament la por als desastres que 
manté al Desastre en el seu lloc. Quan la gent reconegui 
que no és als desastres que han de témer sinó al Desas¬ 
tre, el següent desastre (potser CrisiTotaDoio) posarà 

punt i final al Desastre d’una vegada i per totes. 


UN CAP DE SETMANA QUALSEVOL 
ÉS MÉS SANGUINARI QUE TOT UN 
MES SEGUIT D’INSURRECCIONS 



“Els desastres uneixen a la gent, impartint un projecte i context comuns. En aquesta atmosfera oberta 


i democràtica, les persones que abans coexistien separadament ara s’identifiquen mútuament. Aquest 
sentit de comunitat ofereix indicis d’un altre tipus de societat, convertint la calamitat en precursora d’un 
futur millor. Els desastres són sovint un gresol de moviments revolucionaris: en aquestes condicions 
extremes, la gent experimenta l’ampli ventall de possibilitats que ofereix la vida i conseqüentment, es 

mobilitza per tal de desenvolupar-les”. 


National Research Council Committee on Disaster Studies, 

VJE PÜ J A 


Esperem que aquest text ajudi a comprendre les causes i 
les possibles conseqüències de la CrisiTotaboio™: 

CONSIDERANT 

• Que ens trobem a l'inici o en l'avantsala del denominat 
pic de la producció mundial de petroli i que això significa 
que el petroli barat és història. 

• Que l'actual sistema econòmic, industrial i social en els 
països anomenats "desenvolupats" depèn de la disponibi¬ 
litat d'aquest petroli barat. 

• Que l'actual fase globalitzada del capitalisme només és 
possible per mitjà d'un sistema massiu de transport mogut 
per derivats del petroli. 

• Que la seva substitució per algun altre tipus de combus¬ 
tible o font d'energia requereix un temps, inversió, coor¬ 
dinació i tècniques per als quals ja no hi ha temps. 

• Que la financiació actual de l'economia està basada en el 
creixement perpetu del PIB i que aquest acabarà demos¬ 
trant ser impossible per qüestions físiques, ja que vivim en 
un planeta finit. 

• Que aquest creixement no és viable ni tan sols a mitjà 
termini en un context financer i energètic com l'actual i 
això derivarà en una Gran Depressió que suposarà l'enfon¬ 
sament definitiu del sistema econòmic. 

• Que aquest enfonsament comportarà un gran sofriment 
a nivell mundial, fallides, atur, revoltes socials i una recu¬ 
lada en la qualitat de vida sense precedents ni volta en¬ 
rere, fins i tot condemnant a la mort a milions d'éssers 
humans. 

• Que els partits polítics, les companyies transnacionals i 
les institucions internacionals amb poder sobre l'econo¬ 
mia i les regles del comerç internacional estan dedicades 
al manteniment d'aquest sistema insostenible, i per tant 
no podem esperar d'ells una solució que passi per canviar 
de sistema. 


• Que el mercat capitalista és inherentment incapaç de 
buscar objectius a llarg termini. Que la farsa democràtica 
que vivim, tampoc, ja que no és compatible amb una pla¬ 
nificació a més llarg termini que el de les pròximes elec¬ 
cions. 

• Que la cooperació internacional és inviable en un con¬ 
text dominat per una única superpotència militarista 
(EEUU) que incompleix l'ordre internacional i l'única mis¬ 
sió del qual és defensar la seva pròpia hegemonia sobre el 
planeta i els seus recursos. 

• Que l'acció social i política dels ciutadans es veu cada 
dia més limitada per una progressiva retallada en els seus 
drets i llibertats. 

• Que els mitjans de comunicació de masses són els balu¬ 
ards del sistema, en simbiosi amb la publicitat (estratègia 
de control mental de la població per a la perpetuació del 
consum insostenible) i al servei únicament de les grans 
empreses i poders polítics que els posseeixen i controlen. 

• Que la promoció massiva a nivell mundial dels canvis im¬ 
prescindibles en el model de consum d'energia i d'altres 
recursos és impossible en aquest context polític, mediàtic 
i social. 


CONCLOC 

• Que el sistema socioeconòmic industrial actual està abo¬ 
cat al seu col·lapse en els pròxims anys (2010?!). 

• Que aquest col·lapse és probable que sigui més ràpid 
que lent, considerant la debilitat del sistema financer in¬ 
ternacional i la vulnerabilitat del mateix a conseqüència 
de la manca de confiança del consumidor i de l'inversor, 
i al creixement negatiu de l'economia, per al qual no dis¬ 
posa de defenses, ja que el neoliberalisme imperant s'ha 
encarregat d'eliminar els pocs controls públics existents 
sobre el mateix. 

• Que aquest col·lapse, atenent als precedents i a la dis¬ 
paritat de forces en l'escena geopolítica internacional, és 
probable que discorri per un camí d'enfrontament i com¬ 
petència bèl·lica, segons "la llei del més fort", mentre les 
elits intenten mantenir el control i conservar els seus pri¬ 
vilegis a costa dels més pobres. 


Que aquest enfrontament pot derivar en una guerra 
generalitzada o en diversos i consecutius enfrontaments 
bèl·lics simètrics i asimètrics (terrorisme, escamots, sabo¬ 
tatges, etc.), tant en l'interior dels països, com entre ells, 
i en els quals és probable que s'utilitzin algunes de les 
nombroses armes nuclears que existeixen avui en dia en el 
planeta, així com altres tipus d'armes de destrucció mas¬ 
siva conegudes o desconegudes actualment (químiques, 
biològiques, nanotecnològiques, etc.), la qual cosa podria 
suposar la ràpida extinció de l'espècie humana. 


Si els arguments tècnics no t'acaben de fer el pes, 
potser ho veuràs més clar a través d'un conte: 


V et-ho aquí que una vegada, diversos ramats 

d'ovelles vivien en relativa simbiosi amb la resta 
d'ecosistema. S'alimentaven menjant les puntes de les 
herbes i quan acabaven l'herba d'una zona es movien; 
l'herba tornava a créixer, fertilitzada amb els seus 
excrements. Va arribar un dia en què una jove ovella va 
provar de menjar-se l'arrel de l'herba juntament amb la 
punta; això era natural, tal i com cada nova generació 
experimentava amb noves possibles fonts d'aliment. Va 
resultar que les arrels també eren comestibles: de cop 
i volta hi havia el doble de menjar a dins de la mateixa 
zona, i tal i com més i més ovelles seguien l'exemple 
de la primera ovella, la població d'ovelles del ramat es 
disparava. Altres ramats adoptaren aquesta pràctica, 
per tal de no quedar-se enrere en la lluita per recursos 
i dominació. Tan sols alguns grups marginalitzats 
conservaren l'antic costum de menjar únicament les 
puntes de l'herba, i foren arraconats als confins de la 
plana. 

Al cap d'unes quantes dècades, gairebé tota l'herba 
s'havia exhaurit, i els llocs on creixia s'havien desertificat. 
En aquest moment hi havia una superpoblació de 
sobredimensionades ovelles, que semblaven més 
saludables del que les seves antecessores havien semblat 
mai; un any més tard, milions de cadàvers d'ovelles 


Milions 

d’habitants 

Comença el Neolític 
Invenció de l'agricultura 
L’excedent alimentari fa possible 
la creació d’assentaments permanents, 
la domesticació d'animals i l'ús d'eines 
de metall. Divisió del treball. 

200.000 aC 
Apareixen els primers 
Homo Sapiens 
a la sabana d’Àfrica 


La majoria dels humans 
són caçadors i recol·lectors 
i viuen en petits grups 
nòmades i autònoms 


El creixement actual de la població, de la 
producció, de l’explotació de recursos na¬ 
turals i la pol·lució, són processos expo¬ 
nencials. Els processos exponencials 
tenen un perill: el col·lapse final succeeix 
de la nit al dia, sense que sembli imminent 
el dia abans. Per exemple, si una planta 
creix exponencialment i cobreix un estany 
en 30 dies i sabem que dobla el seu tamany 
cada dia, resulta que el dia 29 sols hi ha 
mig estany tapat, però el dia 30, al doblar 
un cop més la seva mida, la panta cubreix 
l’altra meitat que quedava. 

socials. 10 milions d’hab. 

“V 



Anys 200.000 aC 


150.000 aC 


100.000 aC 


50.000 aC 


10.000 aC 



omplien el desert, els òssos sobresortien entremig de 
la carn putrefacte. Aquesta carn podrida va contribuir 
a nutrir l'abrasador desert i una nova generació d'herba 
començà a germinar. Mentre l'herba s'estenia lentament 
encatifant el desert, algunes ovelles començaren a 
pasturar-hi. Aquestes eren les descendents de les que 
mai van començar a menjar-se les arrels. 

Les ovelles que es menjaven les arrels foren part d'un 
experiment que funcionà durant un temps però que 
no va poder continuar indefinidament. La qüestió és si 
volem seguir les seves passes. 


CRISI TOTAL 


2009 

6700 milions d’hab. 


1947 

Revolució Verda 
El nombre de tractors supera 
als animals utilitzats a 
’agricultura. 2400 milions d’hab. 


5000 


1918 

Comença la mecanització 
del camp 


4000 


1910 Gran Bretanya substitueix 
el carbó per el petroli en la 
seva flota naval 
1750 milions d’hab. 


3000 


1800 Agricultura tradicional 
Comença l’ús industrial dels 
combustibles fòssils. 

978 milions d’hab. 


2000 


1859 Primer pou petrolífer 
a Pensilvània 
1300 milions d’hab. 


1000 


1850 


1900 


1950 


2000 


5.000 aC 


0 


1000 dC 







































El poble té la paraula: 


Estar al dia de les notícies és 

BANAL 


Llegeixes el diari a diari, segueixes les notícies de la 
tele o per la ràdio? T’has preguntat mai perquè ho fas? 
Amb quina freqüència passa que la informació que et 
propocionen els mass media altera els teus plans o et 
dóna llum sobre algun problema que has de resoldre? 
Potser les notícies del temps tindran algun cop aquest 
efecte, però la gran majoria de les notícies diàries són 
inertes, et dónen quelcom de què parlar però no et po¬ 
den dur a cap acció amb sentit. 

La importància d’una informació ve donada per les 
possibilitats d’acció que deriven d’aquesta informació. 
Així doncs, podem concloure que la gran majoria d’in¬ 
formació que rebem a través dels mass media és irrelle¬ 
vant per les nostres vides. No només això, la informació 
que ens ofereixen és fragmentada i descontextualitzada, 
és incoherent. Des que vivim en la cultura de la imatge, 
especialment des de l’aparició del televisor, preval la 
capacitat de moure informació a grans distàncies i gran 
velocitat, no de reunir-la ni explicar-la o analitzar-la. 
Els llibres per exemple, són un contenidor excel·lent 
per acumular, estudiar i analitzar organitzadament la 
informació i les idees. En canvi, els mass media tan sols 
són adequats per llençar-nos missatges que són substi¬ 


tuïts ràpidament per missatges més nous. La velocitat 
d’aquest procés no permet ni requereix avaluació de la 
informació. Les seves notícies ens entretenen, poden 
calar en les nostres emocions, però no en la nostra com¬ 
prensió o la nostra consciència. 

Crec que enlloc de perdre el temps sent espectadors 
passius de les “notícies” dels mass media, seria millor 
protagonitzar les nostres pròpies notícies implicant- 
nos políticament. 



Na que sóm guapos, estem aquí per entretenir'te. 
T'oferim informació fragmentada i irrellevant 
per a la teva vida. 

Llei de la memòria històrica 
vs. crisi d’identitat cultural 

Ja no cal patir pels nostres morts, o pels ideals esbor¬ 
rats a base de la letra, con sangre entra, la democràcia 
està completa amb la fantàstica Llei de la Memòria His¬ 
tòrica. S’ha fet justícia i ara ja no només es reconeixen 
els caiguts del bàndol vencedor, és hora de fer les paus 
després de tantes dècades enfrontades, no és així? 

S’elaboren informes sobre l’impacte de la Guerra 
a ciutats on triomfà l’intent de Cop d’Estat o allà on 
s’aconseguí aturar, o es posen plaques informatives so¬ 
bre el que van ser masies de grans burgesos o cases de 
la patronal catalana més rància. Tot commemorant la 
nostra rica memòria històrica -una mica amnèsica-. 

Ens ha sobtat adonar-nos com es deixaven caure a ter¬ 
ra edificis simbòlics dels Moviments Obrers del segle 
passat o es demolien directament tot especulant amb 
un terreny històric, mentre ens anaven -i sembla que va 
per llarg- retallant drets laborals bàsics. 

Ens ha sobtat? No del tot. 

De fet no és d’estranyar que es vulguin esborrar de 
l’ideari col·lectiu, no fos cas que alguna il·luminada 
volgués prendre com a referència sindicalistes de base 
o llibertaris insubmissos. No fos cas que els treballa¬ 
dors no es dediquin exclusivament a defensar-se sinó 
que volguessin retractar-se com el que són -o van ser; 
obrers combatius- i exigir, atacar directament les arrels 
verinoses que sentencien les nostres vides, començant 
per l’àmbit laboral. 

I tornant a les arrels de l’article que ens ocupa. Està 
molt bé que s’exhumin fosses comunes, tota una batalla 
per a les famílies dels desapareguts, que poc a poc es ve¬ 
uen mínimament recompensats. Però ja va sent hora de 
que reclamem el reconeixement dels espais on es des¬ 
envoluparen activitats al marge del poder institucional 
-que tanta força va tenir al llarg dels s.XIX-XX- i que 
foren la base per a la formació educativa de gran part 
del moviment obrer. 

Per tal de documentar la qüestió, parlem de 
Sabadell: 

La iniciativa de l’Ajuntament de Sabadell de rehabili¬ 
tar tot un seguit de Vapors Industrials, donant bombo 
a la patronal, es limita a ensenyar un tros de la punta de 
l’iceberg i no mostra, ni tan sols deixa entreveure, que 
la realitat sabadellenca dels s.XIX-XX és molt més com¬ 
plexa que això. I segurament s’excusaran dient que cal 
anar pas per pas, que no es pot fer tot de cop, però això 
ja ens ho coneixem, i és evident que darrera d’aques¬ 
tes rehabilitacions existeix una intenció utilitarista, és 
a dir, nosaltres ja hem invertit -econòmicament, amb 


mà d’obra...- hem aportat el nostre granet de sorra, 
Sabadell ja té Memòria Històrica, prengueu exemple, 
les altres ciutats! 

Mentrestant l’Obrera -espai en forma de cooperativa 
de treball on confluïren nombrosos sindicalistes- no és 
més que un ras que per no tenir no té ni rates. 

Tampoc no es comenta -de fet quasi bé no se sap ni 
de l’existència- la destrossa que va patir l’Escola Lliure 
de l’Edgard Ricetti quan els feixistes es van fer amb la 
ciutat. Amb prou feines i insistència del seu ex-alumnat 
s’ha aconseguit posar el seu nom al Passatge on hi ha 
l’edifici de l’escola. I que sapiguem mai s’ha mostrat cap 
interès per part de l’Ajuntament d’explicar la tasca que 
es va dur a terme a nivell pedagògic en aquell indret. 

És per això que considerem que aquesta llei, de me¬ 
mòria històrica, en té a mitges degut a la manca d’inte¬ 
rès de les institucions de mostrar el complex entramat 
social que sempre ha existit. 

Fent-la servir com un instrument per mantenir i no 
qüestionar aquesta democràcia, la única que ens pot 
mantenir salvats de que no es torni a produir cap mena 
d’anormalitat político-social en un futur...L’única que 
salvaguarda els nostres drets com a persones i ciutadans 
d’aquest meravellós Estat plural -que no és plural ni en 
les formes ni en el fons-. La Llei és un molt bon instru¬ 
ment que a part de servir per legitimitzar la ja esmenta¬ 
da idíl·lica democràcia, serveix per criminalitzar i divi¬ 
dir aquells que van més enllà del que institucionalment 
es considera com a correcte i adient de ser recordat. 

Del que es considera adient a no caure en l’oblit, per¬ 
què poca constància hem pogut trobar sobre els guer¬ 
rillers antifranquistes, comunistes de base o llibertaris 
-el que vindrien sent maquis- que es van deixar la vida 
o se la van jugar tot defensant els seus drets com a per¬ 
sones que no volien sotmetre la seva existència a la dic¬ 
tadura del silenci i la repressió. Silenci que encara avui 
perdura en l’àmbit oficial i que difícilment alçarà la veu 
si deleguem en els altres la explicació de la història, que 
sempre s’ha fet servir per encaminar als estudiants a 
uns interessos concrets -donar-nos copets a l’esquena 
per la meravellosa Transició Democràtica havent dei¬ 
xat morir-se al dictador al llit, entre d’altres- que ens 
inculquen a les escoles. 

Així doncs, aquesta llei seguirà donant per parlar, 
sempre i quan analitzem detalladament la nostra his¬ 
tòria més recent i l’agafem i transformem la futura per 
adaptar-la a les nostres vides i les nostres inquietuds. 
No esperem que el senyor Garzón ens faci una llei a 
mida, fem-ne ús nosaltres, des de la base, de tu a tu, fent 
nosaltres mateixes la recerca històrica i creant debat 
social. 

Canviarem la història...? 


“Gràcies a 
CrisiTotal2010' M hc 

deixat la meva feina 
com a funcionària. He 
passat de ser totalment 
dependent de l'estat a 
autogestionar la meva 
vida. He okupat un antiga casa que portava buida molts 
anys i he començat a treballar vers la sobirania alimen¬ 
tària, cultivant un hortet en un descampat de darrere la 
casa. També he organitzat una cooperativa alimentària 
de consumidors i productors en la meva vila.” 




“Estava prcpa- 
rant-me per fer les 
proves per entrar al 
cos dels mossos 
d'esquadra quan 
vaig conèixer 

CrisiTotal2010 IM . 
Això va trastocar la 
meva vida donant- 
li un gir dc 180°. 
Des de llavors, tre¬ 
ballo en els moviments socials en campanyes antire- 
pressives, i col·lectius dc suport als presos, contra tota 
fornia d’opressió i autoritat! Davant l’cscasscdat 
d'aliments que provocarà la CrisiTotal2010 1 1 no 
podem permetre que els cossos policials segueixin pre¬ 
servant l’acumulació de riquesa dels rics.” 


Tu pots contribuir 

Mentre s’enfonsava el Titànic, se salvaven aquells que saltaven als bots salvavides. 

D’altres es van quedar en el vaixell agitant el fulletó de la companyia que assegurava que el vaixell era “insubmergible” 


Per què he robat al Zara?? 


Ja que avui aquí se’m jutja a través del Jutjat Penal 
núm. 1 de Manresa per un furt voldria parlar, en pri¬ 
mer lloc, del concepte de robar. La felicitat es mesura 
en funció del que puguis comprar. Ja no s’ha d’esperar 
al judici final ni a la presa de la Bastilla o al Palau 
d’Hivern perquè gràcies al producte o al mitjà de vida 
que necessites, podràs ser feliç, aquí i ara. En això, el 
Capital ha sigut més llest, prometedor i convincent 
que totes les ideologies conegudes, religioses o polí¬ 
tiques. La societat només ens permet tres mitjans de 
subsistència: l’esclavitud assalariada, pidolar i robar. 
Quants d’aquests polítics, ja siguin hereus de la corba¬ 
ta o del pantaló de pana, se’ls acusa de lladres? Però jo, 
que no sóc ni política ni explotadora, i que tampoc em 
caracteritzo per l’astúcia delictiva tipus Enric Duran, 
em reservo pràctiques com la reapropiació i el dany 
a les cadenes multinacionals del cos únic. Reconec 
que el furt que avui se m’impugna no respon a una 
necessitat primària com menjar però el cert és que he 
preferit robar i divertir-me a ser robada i contribuir al 
més gran dels Imperis d’Explotació espanyols actuals 
que conec: Inditex. 

Vull expressar que aquesta temptativa de furt no ha 
sigut indiscriminada, que directament pren un sentit, 
al meu entendre, des del moment en el qual es dóna a 
l’establiment Zara, la principal firma del grup Inditex 
que posseeix altres firmes com Stradivarius, Lefties, 
Pull & Bear, Massimo Dutti, Kidd’s Class, Bershka y 
Bretos. Dir que el sentit d’aquest furt és inherent al 
concepte de sabotatge pel fet de ser un furt al Capital, 
al mateix Amancio Ortega, el propietari d’Inditex, el 
segon grup mundial de venda de roba. He pretès robar 
al que anomenen “democratitzador de la moda” però 
que hauria de ser titllat com a “perpetuador de l’explo¬ 
tació femenina”. He volgut robar a l’imperi que deu la 
seva impressionant expansió, tan elevada des dels pe¬ 
riòdics econòmics, a un model de subcontractacions i 
economia submergida que explota a la Xina, Turquia, 
Alemanya, Espanya, Romania, Bulgària, Cambotja, 
Mèxic, Perú, Pakistan ... Parlo d’una multinacional 
que, per exemple, a Portugal paga 20 e al dia a famí¬ 
lies senceres que fabriquen entre 150 i 200 parells de 
sabates al dia; d’un ens de l’Ibex 35 que utilitza el tre¬ 
ball infantil, imposa 16 hores de treball diàries sense 
descans setmanal i paga, evidentment, microsalaris 
als seus tallers clandestins repartits arreu del món. 
He mirat de robar al mateix responsable de l’explosió 
d’un taller (Spectrum Sweater Industries & Shahriar 
Fabries) a Dhaka (Bangladesh) que provocà la mort de 
64 dones que estaven produint per Inditex. Aquests 
són pocs dels molts motius que em fan pensar que el 
Tractat d’Iniciatives Ètiques de l’ONU, on Inditext 
s’ha incorporat, és de pa sucat amb oli, de la mateixa 


manera que ho són totes les institucions que es diuen 
portadores d’una suposada justícia utilitarista. 

Per què l’empresari més ric de l’Estat, amb una fortu¬ 
na superior a les de la família Palanco o Botin, l’empre¬ 
sari que ocupa la cinquena posició en riquesa europea 
i la divuitena mundial a costa de l’explotació, és elevat 
socialment i visitat pel mateix president Zapatero en 
comptes de ser expropiat i penalitzat? Contràriament 
a això, per què a mi se m’imputa un frau essent aquest 
només falta en grau de temptativa, al no haver-se con¬ 
sumat, segons les seves pròpies lleis? I és que potser po¬ 
dré escollir entre una pena multa o la pena de localit¬ 
zació permanent? Així doncs Senyories, Fiscal i Lletrat, 
aquesta és una mala estratègia! Les penes que imposen 
no són un remei contra els actes de rebel·lia. La repres¬ 
sió, lluny de ser un remei, o un pal·liatiu, no fa res més 
que agreujar el mal. Les mesures correctives només po¬ 
den sembrar odi i venjança. És un cicle fatal. Aquesta 
jerarquia social i patriarcal no podrà ser sustentada 
eternament amb el consentiment i delegació d’aquesta 
“ciutadania” creada. Qui sembra la misèria, recull la rà¬ 
bia. Per tal de destruir un efecte primer cal destruir-ne 
la causa, els furts, els sabotatges i la lluita continuaran 
mentre quedi un sol rebel social i desapareixeran quan 
cadascú segons les seves possibilitats i cadascú segons 
les seves necessitats pugui viure en plena llibertat, “aga¬ 
fant del munt”. 

Per l’Autogestió Generalitzada 

Per l’Anarquia 




Et sents estressat pels estudis 
o la feina i la hipoteca 
que resulten interminables? 


TM 

La crisi que estaves esperant. 



Disculpi, quant costa aquesta jaqueta? 


Doncs aquest model costa l’explotació laboral, tant de 
persones molt pobres com de mi mateixa i la contami¬ 
nació i destrucció mediambiental que suposa la pro¬ 
ducció i transport internacional dels diversos materials 
amb què està feta, fins arribar a les teves mans. Però 
com que estem de rebaixes, li oferim pel mòdic preu de 
15 euros (sense comptar l’IVA ni la consciència). 



Viu la vida que vindrà, 
prova ara el: 

Tecno-Dejuni 

Fes un programa complet de 10 dies 
sense tecnologia industrial: 
sense mòbil, sense cotxe, sense rellotge, 
sense ordinador, sense electrodomèstics... 
i sense estrès! 

Una vida més sénzilta també pot ser una 
vida més ptena! 


es una promoció de: 



“La publicitat ens fa desitjar cotxes i peçes de roba, tenim feines que odiem per comprar merda que no necessitem”. 

















































Perquè els polítics no parlen de la crisi energètica? 


Fa més d’un any que la Generalitat va fer públic 
“d’amagat” un alarmant informe sobre la crisi energè¬ 
tica. Dic “d’amagat” perquè en la presentació oficial de 
l’informe no va assistir-hi cap representant polític, i de 
mitjans informatius sols hi va assistir TV3, que tampoc 
ho va difondre. 

Fets com aquest deixen constància de que els polítics 
estan al corrent de la crisi energètica, no poden al·legar 
ignorància. 

D’entrada hi ha una raó molt simple i evident per la 
qual els polítics estan silenciant la crisi: els polítics no 
poden plantejar un problema pel qual no tenen cap so¬ 
lució, ja que llavors ningú els votaria en les següents 
eleccions. Els polítics són elegits per a curts períodes 
i per tant, estan motivats a aportar beneficis a curt ter¬ 
mini, per tal de mantenir la seva butaca. Així doncs, 
és poc probable que els governs es plantegin adoptar 
pòlices energètiques per fer front al pic del petroli i la 
conseqüent escassetat. Si mai han fet cas al protocol de 
Kioto—que ja compleix més de 15 anys—com podem 
esperar que es prenguin seriosament fer front a la crisi 
energètica que suposa fer canvis molt més radicals? 

Que els països productors de petroli i empreses petro¬ 
leres no ens alertin de la crisi imminent tampoc té res 
d’estrany, doncs no volen que els estats importadors de 


petroli comencin a investigar altres fonts d’energia que 
podrien devaluar-lo. 

La crisi energètica suposa la fi de l’etapa industrial- 
tecnològica que ha durat poc més d’un segle—un breu 
episodi en la història de la nostra espècie. Al llarg de 
la història, fins i tot les tendències més importants i 
evidents són obviades completament pels seus contem¬ 
poranis, perquè els canvis que preveuen són inconcebi¬ 
bles. Aquest procés s’acostuma a denominar “problema 
de context extern”: quelcom tan allunyat de l’experièn¬ 
cia comú dels que viuen en un lloc i temps concret que 
no poden comprendre plenament la informació dispo¬ 
nible. El bloqueig mental col·lectiu que impedeix la 
comprensió també s’acostuma a anomenar “dissonància 
cognitiva”. Això ajuda a entendre perquè l’opinió pú¬ 
blica de la nostra societat camina somnàmbula vers el 
futur. 




CrisiTotal2010 

És possible que formis part de la massa “aborregada” i no te’n hagis adonat 


La realitat ve determinada pel consens—és a dir, per 
les masses. El que és possible o impossible es decideix 
col·lectivament d’acord amb el que la gent creu que és 
possible o impossible. El món que habitem no està fet 
únicament de fets físics o sensorials; aquests materials 
primigenis prenen significat com a signes, eines, 
costums,... a partir del seu context social, i el bosc de 
signes resultant és la més gran part del que volem dir 
quan ens referim a la realitat. Són aquestes condicions 
socials que creen als individus, induint els valors que 
influencien les seves decisions; però, com que aquestes 
condicions són el resultat de decisions individuals, tan 
sols persisteixen perquè la gent decideix reproduir¬ 
ies. Com és que això passa en condicions socials 
extremadament impopulars com ara la guerra, la 
pol·lució o la feina miserable? 

En general, la gent pren les seves decisions d’acord 
amb allò que creu “realista”, enlloc d’allò que desitja, 
i allò que considera realista depèn d’allò que els altres 
consideren realista. Així doncs, qualsevol ordre soci¬ 
al depèn d’una mentalitat de masses, una psicosi col- 
lectiva—i no té cap garantia de funcionar d’acord amb 
els millors interessos d’aquells que el componen. És per 
això que la nostra realitat difereix significativament de¬ 
penent del tipus de massa a la qual pertanyem: 

• 1r tipus: Massa “aborregada” (al·letargada) 

Massa formada per gent que no es reconeix a si matei¬ 
xa com a part d’una massa, sinó que es consideren per¬ 
sones sobiranes; però casualment treballen, consumei¬ 
xen i habiten de la mateixa manera que milers o milions 
d’altres persones. Tendeixen a veure la realitat com a 
fixe i immutable. Aquesta massa no és menys poderosa 
que una altra, però el seu poder mai és exercit de forma 
conscient. Aquest tipus de massa es caracteritza per la 
seva inhabilitat de qüestionar els seus propis supòsits i 
la total negació de responsabilitat per les seves accions 
(amb les seves famoses justificacions “jo tan sols estic 
fent la meva feina” o “tothom fa igual”); 80 milions de 
persones mirant la televisió en acabar la jornada laboral 
és un exemple d’aquest tipus de massa en acció. 

• 2n tipus: Massa seguidora 

Aquesta massa és conscient de la seva existència però 
no del seu poder. Un bon exemple d’aquest tipus és la 
massa de seguidors d’un esdeveniment esportiu o qual¬ 
sevol altre tipus d’entreteniment. El que fa interessant 
aquests esdeveniments no és la suposada principal 
atracció, sinó l’atmosfera generada per la massa. La 
prova d’això és la decepció que suposa la manca d’as¬ 
sistència en un esdeveniment. Tot i així, els membres 
d’aquestes masses no es veuen a si mateixos com els au¬ 
tors de les situacions que creen. Són els seus diners, la 
seva atenció, el seu interès que ho fan possible, però ells 


atribueixen aquest poder a forces alienes—els organit¬ 
zadors, els promotors, el Barça o els Estopa. A vegades 
aquestes masses van més enllà del que s’espera d’elles i 
fan “esports de carrer” com ara els hooligans del futbol. 
Aquesta gent no es limita a ser espectadora i a seguir 
les instruccions com autòmats. Participant en baralles, 
provocant disturbis i confrontacions amb la policia... 
aquesta gent està iniciant les seves pròpies activitats, i 
passen a formar part del 3er tipus. 

• 3r tipus: Massa activa 

Massa que és conscient del seu propi poder en deter¬ 
minar la realitat. Aquesta és la massa com a protago¬ 
nista, com a subjecte enlloc d’objecte. Malgrat duguin 
a terme activitats violentes o desagradables, la seva 
mala conducta és contagiosa, evidenciant com estan de 
putejats/des i les seves ganes de trencar amb la simple 
passivitat. Això no vol dir que tota massa rebel valgui 
la pena, però val a dir que en una societat basada en 
la segregació i la passivitat, tota activitat autodeter- 
minada col·lectivament és seductivament subversiva. 
Tot i així, una massa que té consciència del seu propi 
poder no és necessàriament alliberadora per a aquells 
que la formen. Com a massa, poden ser lliures de la 
dominació d’altres masses, però això no és garantia de 


que qualsevol persona a dins la massa sigui lliure dins 
la mateixa. Els individus conscients que són poderosos 
quan s’uneixen, no son sempre conscients de la part que 
cadascú posa en crear aquest poder, i no tenen perquè 
saber com fer-ho per participar en l’aplicació del poder. 
Les masses són vulnerables a l’autoritat, a ser controla¬ 
des per forces alienes en la mesura que cada participant 
no sap com aplicar el seu poder dins del grup. 

• 4t tipus: Massa activista 

Massa d’individus conscients de que la massa no és 
més que la suma de les seves decisions individuals, i 
prenen les decisions d’acord amb això. Com a exemple 
d’un microcosmos dins d’aquesta massa, tenim el grup 
d’afinitat d’activistes polítics, on les decisions són pre¬ 
ses per consens entre un grup d’amics que han desen¬ 
volupat conjuntament la seva pròpia concepció del que 
és significatiu amb l’hàbit d’actuar-hi decisivament. En 
aquest context, on la realitat és determinada conscient¬ 
ment i col·lectivament, la llibertat d’una mateixa és la 
suma de la llibertat de tota la resta, i no un estret espai 
abandonat en els marges. Aquests petits grups d’indivi¬ 
dus en estreta relació poden generar ràpidament noves 
realitats en l’imaginari col·lectiu i esdevenir una olla de 
pressió de transformació social. 



La civilització existeix per consentiment geològic, subjecta a canvis sense previ avís 

